Komuniké

	Vláda Slovenskej republiky na svojom zasadnutí schválila návrh na odvolanie členov Správnej rady Všeobecnej zdravotnej poisťovne navrhnutých za štát, ktorý bude doručený Národnej rade Slovenskej republiky na ďalšie konanie. Až do rozhodnutia Národnej rady Slovenskej republiky, bude vykonávať náhradný výkon oprávnení správnej rady Všeobecnej zdravotnej poisťovne Ministerstvo zdravotníctva Slovenskej republiky.
	Dôvodom odvolania je to, že Správna rada neodvolala riaditeľa Všeobecnej zdravotnej poisťovne MUDr. Eduarda Kováča z funkcie, napriek jej zákonnej povinnosti odvolať riaditeľa. Je záujmom štátu zabrániť protiprávnemu konaniu riaditeľa MUDr. Eduarda Kováča a vykonať opatrenia na ochranu verejných prostriedkov prostriedkov zdravotného poistenia.